**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 3/25.03.2015 год.**

С 16 гласа „за”, без „против” и без „въздържали се”, Общински съвет Хитрино прие следния

**Д Н Е В Е Н Р Е Д:**

**1.**Актуализация на бюджета за 2015 година на община Хитрино.

*Докладва: Н.Исмаил- Кмет на община*

**2.**Одобряване на бюджетна прогноза за периода 2016-2018 г. за местни дейности. *Докладва: Н.Исмаил- Кмет на община*

**3.**Приемане на годишен доклад за 2014 година за наблюдение на изпълнението на общинския план за развитие на община Хитрино.

*Докладва: А.Ахмед- зам.кмет на община*

**4.**Приемане на декларация в подкрепа на проекти за осъществяването на модерни транспортни коридори в посока Юг – Север.

*Докладва: Н.Исмаил- Кмет на община*

**5.**Приемане на Програма за развитие на читалищната дейност на територията на Община Хитрино през 2015 година.

*Докладва: И.Ахмед- зам.кмет на община*

**6.**Приемане на Програма за детето в община Хитрино през 2015 година.

*Докладва: И.Ахмед- зам.кмет на община*

**7.**Искане запредоставяне на имотите- полски пътища, включени в заповеди на Директора на ОД „Земеделие” – Шумен, издадени по чл.37в, ал.4 от ЗСПЗЗ.

*Докладва: И.Ахмед- зам.кмет на община*

**8.**Продажба на сграда „млекопункт” с дворно място по плана на село Близнаци.

*Докладва: И.Ахмед- зам.кмет на община*

**9.**Прекратяване на съсобственост УПИ VIII в кв.28 по плана на село Висока поляна.

*Докладва: И.Ахмед- зам.кмет на община*

**10.**Докладни записки:

10.1.Докладна записка от г-н Ахмед Мехмед Ахмед- зам.кмет на община Хитрино за приемане на отчет за 2014 година на Плана за действие към „Програмата за опазване на околната среда в община Хитрино” за периода 2010-2014 година.

*Докладва: А.Ахмед- зам.кмет на община*

10.2.Докладна записка от -н Ахмед Мехмед Ахмед- зам.кмет на община Хитрино за приемане на отчет за 2014 година на „План за действие” към „Програмата за управление на дейностите по отпадъците на територията на община Хитрино”.

*Докладва: А.Ахмед- зам.кмет на община*

10.3.Докладна записка от г-н Ахмед Мехмед Ахмед- зам.кмет на община Хитрино за участие на община Хитрино, чрез „Регионалното сдружение на общините за управление на отпадъците на общините от Област Шумен” в разработването, финансирането, изграждането и експлоатирането на Регионална система за управление на отпадъците.

*Докладва: А.Ахмед- зам.кмет на община*

**11.**Питане.

**ПО ПЪРВА ТОЧКА ОТ ДНЕВНИЯ РЕД**

Актуализация на бюджета за 2015 година на община Хитрино.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.6 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 16**

Начл.124 от Закона за публичните финанси, Общински съвет Хитрино

РЕШИ:

Актуализира бюджета на община Хитрино за 2015 година:

**І.** По приходна част на местни дейности:

|  |  |  |  |  |
| --- | --- | --- | --- | --- |
| Наименование | параграф | било | става | разлика |
| **-Неданъчни приходи** |  |  |  | **68 720** |
| - Трансфер между бюджетни и извънб.с-ки | 6200 | -202 020 | - 133 300 | 68 720 |
| **ВСИЧКО МЕСТНИ ПРИХОДИ** |  |  |  | **68 720** |

В бюджета за 2015 година бяха заделени 200 000 лв.(двеста хиляди лева) за съфинансиране на проекти по Красива България по параграф 6200 – трансфери между бюджетни и извънбюджетни сметки.

Проектът за ремонт на читалище село Хитрино е одобрен по Красива България и частта на общината за съфинансиране е за 130 000 лв. (сто и тридесет хиляди лева)

В параграф 6200 сумата се намалява със 70 000 лв. (седемдесет хиляди лева) и се увеличава с 1 280,00 лева (хиляда двеста и осемдесет лева) за неверефициран разход по приключил проект „Подкрепа за равни възможности и пълноценен живот”по ОП”Развитие на човешките ресурси”.

**ІІ.** По разходната част да се увеличи бюджета на отделните дейности по параграфи за сметка на собствените приходи.

|  |  |  |
| --- | --- | --- |
| Дейност | Параграф | Сума-лв. |
| 2619 Др.дейн. на БКС | - 5100 – Основен ремонт на лек автомобил Шкода Фабия –закупуване на нов двигател  5100-ОР -Язовир Тервел | 9 000  30 000 |
| 2866 Общ.пазари и тържища | - 5100- ОР- Инженеринг-благоустрояване на площад на общ.пазар с.Хитрино  /в бюджета са заложени 300 000 лв.,в договора се включва и събаряне на стари сгради ,сумата става общо 329 720 лв./ | 29 720 |
| Всичко |  | 68 720 |

**ПО ВТОРА ТОЧКА ОТ ДНЕВНИЯ РЕД**

Одобряване на бюджетна прогноза за периода 2016-2018 г. за местни дейности.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.6 и чл.27, ал.4 и ал.5 от Закона за местното самоуправление и местната администрация (ЗМСМА) прие

**РЕШЕНИЕ № 17**

На основание чл.83, ал.2 от Закона за публичните финанси, във връзка с разпоредбите на Закона за държавния бюджет на Република България за 2015 година и Наредбата за условията и реда за съставяне на бюджетната прогноза за местни дейности за следващите три години и за съставяне, приемане, изпълнение и отчитане на общинския бюджет на община Хитрино, Общински съвет Хитрино

Р Е Ш И:

Одобрява бюджетната прогноза за периода 2016-2018 година на община Хитрино, съгласно Приложение № 1/1.

**ПО ТРЕТА ТОЧКА ОТ ДНЕВНИЯ РЕД**

Приемане на годишен доклад за 2014 година за наблюдение на изпълнението на общинския план за развитие на община Хитрино.

С 16 гласа „за”, без „против” и без „въздържали се”, Общински съвет Хитрино на основание чл.21, ал.1, т.23 от ЗМСМА (Закона за местното самоуправление и местната администрация) прие

**РЕШЕНИЕ № 18**

В изпълнение на чл.24, т.4 от Закона за регионалното развитие и чл.91, ал.4 от Правилника за прилагане на закона за регионалното развитие, Общински съвет Хитрино

Р Е Ш И:

Одобрява годишния доклад за 2014 година за наблюдение на изпълнението на Общински план за развитие на Община Хитрино за периода 2014 – 2020 година. Приложение № 1/1.

**ПО ЧЕТВЪРТА ТОЧКА ОТ ДНЕВНИЯ РЕД**

Приемане на декларация в подкрепа на проекти за осъществяването на модерни транспортни коридори в посока Юг – Север.

С 15 гласа „за”, без „против” и без „въздържали се”, Общински съвет Хитрино на основание чл.21, ал.2 от ЗМСМА (Закона за местното самоуправление и местната администрация) прие

**РЕШЕНИЕ № 19**

На основание чл.21, ал.1, т.23 от ЗМСМА (Закона за местното самоуправление и местната администрация), Общински съвет Хитрино прие следната

Д Е К Л А Р А Ц И Я:

През последното десетилетие сме свидетели на една изключително неблагоприятна тенденция, която засяга пряко региона на Североизточна България, но в същността си определя негативни перспективи и за цялата страна.

Припомняме, че важна характеристика на благоденстващото общество е недопускането на сериозни диспропорции и непреодолими различия във всяка една област на живота- икономическа, демографска, социална, образователна и т.н. За съжаление това не може да се каже за начина, по който се развива нашата държава от момента на социалните промени и до сега. Все по-видими и отчетливи стават разликите в икономическото, демографското и социалното развитие между Северна и Южна България. Това на практика води до появата на няколко икономически оазиса в и около големите градове (София, Пловдив, Бургас), привличащи население от процесите на вътрешна миграция и раждаемост, и на региона с повишаваща се безработица, нисък жизнен стандарт, трайно намаляване, застаряване на населението, нарастваща несигурност и обезлюдяване.

Азбучна истина е, че единствен път за преодоляването на подобна тенденция е поддържането и създаването на добре обмислена, планирана и реализирана вътрешна инфраструктура, която променя положително икономическия ландшафт, а в последствие и всички останали обществени сфери.

И още нещо в конкретния случай – инфраструктура, обмисляна и от гледна точка на факта, че практически България вече няма външни граници в посока Север.

За огромно съжаление трябва да отбележим, че националната политика в развитието и осъществяването на пътната инфраструктура в последните 20 (двадесет) години на практика допринесе за посочената до тук неблагоприятна тенденция на диспропорции. Пълното изграждане на магистрала Тракия, работата по магистралите Струма и Марица, изграждането на скоростна ЖП линия София-Пловдив-Свиленград, отварянето на нови гранични пунктове с Гърция и Турция тласнаха Южна България напред в икономическото и развитие. Същевременно регионите в Северна България са в състояние на траен всестранен упадък.

Странно защо в планирането на пътната инфраструктура се бави осъществяването на модерни транспортни коридори в посока Юг – Север, за сметка на посоките Изток – Запад. Експертното мнение е, че именно работа в тази насока е единствено верният път към преодоляването на посочените по-горе диспропорции, които в дългосрочна перспектива се явяват дори заплаха за националната сигурност.

Ние, общинските съветници от Община Хитрино, като преки изразители на интересите на населението на общината декларираме нашата непримиримост и твърда решителност за подкрепата на всички действия, които ще доведат до ускорено разрешаване на проектите:

1.Пълно изграждане на автомагистрала „Хемус” в съкратени срокове.

2.Изграждане в кратки срокове на скоростен път с повишени транспортни възможности „Силистра-Шумен-Карнобат-Ямбол-Лесово”.

3.Изграждане на трансгранична връзка Силистра-Кълъраш чрез мостово съоръжение.

**ПО ПЕТА ТОЧКА ОТ ДНЕВНИЯ РЕД**

Приемане на Програма за развитие на читалищната дейност на територията на Община Хитрино през 2015 година.

С 14 гласа „за”, без „против” и без „въздържали се”, Общински съвет Хитрино на основание чл.21, ал.2 от ЗМСМА (Закона за местното самоуправление и местната администрация) прие

**РЕШЕНИЕ № 20**

На основание чл.26а, ал.2 от Закона за народните читалища (ЗНЧ), Общински съвет Хитрино

Р Е Ш И:

Приема Програма за развитие на читалищната дейност на територията на община Хитрино през 2015 година. Приложение № 1/1.

**ПО ШЕСТА ТОЧКА ОТ ДНЕВНИЯ РЕД**

Приемане на Програма за детето в община Хитрино през 2015 година.

С 15 гласа „за”, без „против” и без „въздържали се”, Общински съвет Хитрино на основание чл.21, ал.1, т.12, във връзка с чл.17, ал.1, т.7 от ЗМСМА (Закона за местното самоуправление и местната администрация) прие

**РЕШЕНИЕ № 21**

На основание чл.21, ал.1, т.1 от Закона за закрила на детето и чл.3, ал.1 от Правилника за прилагане на Закона за закрила на детето, Общински съвет Хитрино

Р Е Ш И:

Приема и утвърждава Общинска програма за детето за 2015 година в община Хитрино. Приложение № 1/ 1.

**ПО СЕДМА ТОЧКА ОТ ДНЕВНИЯ РЕД**

Искане запредоставяне на имотите- полски пътища, включени в заповеди на Директора на ОД „Земеделие” – Шумен, издадени по чл.37в, ал.4 от ЗСПЗЗ.

С 15 гласа „за”, без „против” и без „въздържали се”, Общински съвет Хитрино на основание чл.27, ал.4 и ал.5 от ЗМСМА (Закона за местното самоуправление и местната администрация) и на основание последното изменение на ЗСПЗЗ (Закона за собствеността и ползването на земеделските земи)- § 4 от Закона за изменение и допълнение на ЗСПЗЗ, приет от Народното събрание на 11.02.2015 година- ДВ, бр.14 от 20.02.2015 г.) прие

**РЕШЕНИЕ № 22**

На основание чл.37в, ал.16 от ЗСПЗЗ (Закона за собствеността и ползването на земеделските земи), във връзка с искане от Директора на Областна дирекция „Земеделие” гр. Шумен, Общински съвет Хитрино

Р Е Ш И:

1.Да бъдат предоставени имоти – полски пътища, включени в заповедите на Директора на ОД „Земеделие” гр.Шумен по чл.37в, ал.4 от ЗСПЗЗ (Закона за собствеността и ползването на земеделските земи).

2.Да бъде определена цена в размер на средното рентно плащане за землището, в което се намират процесните имоти – полски пътища.

**ПО ОСМА ТОЧКА ОТ ДНЕВНИЯ РЕД**

Продажба на сграда „млекопункт” с дворно място по плана на село Близнаци.

С 15 гласа „за”, без „против” и без „въздържали се”, Общински съвет Хитрино на основание чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 23**

На основание чл.35, ал.1 от Закона за общинската собственост (ЗОС) и чл.38, ал.1, т.1, чл.41, ал.1 и чл.43, ал.1 от Наредбата за реда за придобиване, управление и разпореждане с общинско имущество, приета от Общински съвет Хитрино, Общински съвет Хитрино

Р Е Ш И:

1.Да се проведе явен търг за продажба на имот- частна общинска собственост, представляващ застроен УПИ (урегулиран поземлен имот) I- изкупвателен пункт, с площ от 592 (петстотин деветдесет и два) кв.м. в квартал 21А по плана на село Близнаци и построената в имота едноетажна сграда – бивш млекопункт със ЗП (застроена площ) 109.20 кв.м., с начална тръжна цена 4888.47 (четири хиляди осемстотин осемдесет и осем лева и 0.47 ст.) лв. с ДДС (данък добавена стойност).

2.Възлага на Кмета на Общината да проведе процедурата и сключи договор за продажба на имота.

**ПО ДЕВЕТА ТОЧКА ОТ ДНЕВНИЯ РЕД**

Прекратяване на съсобственост УПИ VIII в кв.28 по плана на село Висока поляна.

С 15 гласа „за”, без „против” и без „въздържали се”, Общински съвет Хитрино на основание чл.27, ал.4 и ал.5 от ЗМСМА (Закона за местното самоуправление и местната администрация) прие

**РЕШЕНИЕ № 24**

На основание чл.36, ал.1, т.2 от Закона за общинската собственост (ЗОС), Общински съвет Хитрино

Р Е Ш И:

1.Дава съгласие за прекратяване на съсобствеността между Община Хитрино и г-н Хасан Зекериев Адилов, село Висока поляна, ул.”Васил Левски” № 35, чрез продажба на дворно място с площ от 790 кв.м. (седем стотин и деветдесет квадратни метра), представляващо УПИ (урегулиран поземлен имот) VIII в квартал 28 по плана на село Висока поляна за сума от 2978.14 (две хиляди деветстотин седемдесет и осем лв. и 0.14)лв. с ДДС (данък добавена стойност).

2.Възлага на кмета на община Хитрино да сключи договор за прекратяване на съсобствеността.

**ПО ДЕСЕТА ТОЧКА ОТ ДНЕВНИЯ РЕД**

Докладни записки:

*10.1.Докладна записка от г-н Ахмед Мехмед Ахмед- зам.кмет на община Хитрино за приемане на отчет за 2014 година на Плана за действие към „Програмата за опазване на околната среда в община Хитрино” за периода 2010-2014 година.*

С 15 гласа „за”, без „против” и без „въздържали се”, Общински съвет Хитрино на основание чл.21, ал.1, т.23 от ЗМСМА (Закона за местното самоуправление и местната администрация) прие

**РЕШЕНИЕ № 25**

На основание чл.79, ал.5 от Закона за опазване на околната среда, Общински съвет Хитрино

Р Е Ш И:

Приема отчета за 2014 година на Плана за действие към „Програмата за опазване на околната среда в община Хитрино” за периода 2010-2014 година. Приложение № 1 от 1.

*10.2.Докладна записка от -н Ахмед Мехмед Ахмед- зам.кмет на община Хитрино за приемане на отчет за 2014 година на „План за действие” към „Програмата за управление на дейностите по отпадъците на територията на община Хитрино”.*

С 15 гласа „за”, без „против” и без „въздържали се”, Общински съвет Хитрино на основание чл.21, ал.1, т.23 от ЗМСМА (Закона за местното самоуправление и местната администрация) прие

**РЕШЕНИЕ № 26**

На основание чл.52, ал.9 от Закона за управление на отпадъците, Общински съвет Хитрино

Р Е Ш И:

Приема отчет за 2014 година на „План за действие”, приет с Решение № 57 от 20.06.2014 година, Протокол № 5, точка 8 от Общински съвет Хитрино към „Програмата за управление на дейностите по отпадъците на територията на община Хитрино. Приложение № 1 от 1.

*10.3.Докладна записка от г-н Ахмед Мехмед Ахмед- зам.кмет на община Хитрино за участие на община Хитрино, чрез „Регионалното сдружение на общините за управление на отпадъците на общините от Област Шумен” в разработването, финансирането, изграждането и експлоатирането на Регионална система за управление на отпадъците.*

С 15 гласа „за”, без „против” и без „въздържали се”, Общински съвет Хитрино на основание чл.21, ал.1 и ал.2 от ЗМСМА (Закона за местното самоуправление и местната администрация) прие

**РЕШЕНИЕ № 27**

На основание чл.24, ал.9 и ал.11 и чл.26, ал.1, т.4 от Закона за управление на отпадъците и Протокол № 3 от 15.12.2014 година от проведено заседание на „Регионалното сдружение на общините за управление на отпадъците на общините от област Шумен”, Общински съвет Хитрино

Р Е Ш И:

Приема участието на община Хитрино чрез „Регионалното сдружение на общините, за управление на отпадъците на общините от област Шумен” в разработването, финансирането, изграждането и експлоатирането на Регионална система за управление на отпадъците:

1.На регионално ниво:

-инсталация за биоразградимите отпадъци с анаеробно разлагане;

-инсталация за биоразградими отпадъци за механично биологично разлагане;

-инсталация за строителни отпадъци.

2.На местно ниво:

-площадка за компостиране на градински отпадъци.

**ПО ЕДИНАДЕСЕТА ТОЧКА ОТ ДНЕВНИЯ РЕД**

Питане.

Не се направиха питания.

Г-н Мустафа Ахмед- Председател на Общински съвет Хитрино закри заседанието на Общински съвет Хитрино поради изчерпване на дневния ред в 11.30 часа.

**МУСТАФА МЕХМЕД АХМЕД:**

ПРЕДСЕДАТЕЛ НА ОБЩИНСКИ СЪВЕТ- ХИТРИНО

**НЕВЯНКА ПАВЛОВА ТОДЕВА:**

П Р О Т О К О Л И С Т